Kord tulnud üks mees preestri juurde ja öelnud talle, et tahaks lasta end ristida, kuid mitte kohe, vaid umbes aasta pärast. Preestri küsimusele, miks nõnda, vastanud mees, et ta tahab enne maailmas veidi ringi rännata. Enne lõpliku otsuse langetamist vaadata, mis inimesed need kristlased on. Aasta pärast tulnudki mees preestri juurde tagasi ja öelnud, et on nüüd valmis  laskma end ristida. Preester sattunud vaimustusse ja küsinud, kas mees jagaks ka temaga oma kogemusi kohtumistest kristlastega, keda ta oma rännuteedel kohtas ja kes suutsid teda veenda.